open-index/open-wikipedia-markdown huggingface dataset:
Marcelo Daniel Colombo

**Marcelo Daniel Colombo** (s. 27. maaliskuuta 1961 Buenos Aires) on argentiinalainen roomalaiskatolinen piispa. Hänet vihittiin papiksi Quilmesin hiippakuntaan 16. joulukuuta 1988 ja nimitettiin Oránin hiippakunnan johtoon 8. toukokuuta 2009. Piispaksi vihkiminen seurasi 8. elokuuta. Pääkonsekraattorina toimi Luis Teodorico Stöckler, jota avustivat Mario Antonio Cargnello ja Jorge Rubén Lugones. Colombo asetettiin virkaansa 22. elokuuta.

## Lähteet
Émilius Goulet

**Émilius Goulet** PSS (s. 15. toukokuuta 1933 St-Isidore de Dorchester) on kanadalainen roomalaiskatolinen arkkipiispa. Hänet vihittiin papiksi 24. kesäkuuta 1958 ja nimitettiin Saint-Bonifacen arkkihiippakunnan johtoon 23. kesäkuuta 2001. Piispaksi vihkiminen seurasi 16. syyskuuta. Pääkonsekraattorina toimi Jean-Claude Turcotte, jota avustivat Maurice Couture ja James Weisgerber. 

Goulet jäi eläkkeelle 3. heinäkuuta 2009.

## Lähteet
David Monroe

**David John James Monroe** (s. 14. huhtikuuta 1941 Vancouver) on kanadalainen roomalaiskatolinen piispa. Hänet vihittiin papiksi Vancouverin arkkihiippakuntaan 20. toukokuuta 1967 ja nimitettiin Kamloopsin hiippakunnan johtoon 5. tammikuuta 2002. Piispaksi vihkiminen seurasi 12. maaliskuuta. Pääkonsekraattorina toimi Adam Joseph Exner, jota avustivat Peter Joseph Mallon ja Raymond Roussin. Monroe asetettiin virkaansa 18. maaliskuuta.

## Lähteet
Luis Alberto Fernández

**Luis Alberto Fernández** (s. 26. lokakuuta 1946 Lomas de Zamora) on argentiinalainen roomalaiskatolinen piispa. Hänet vihki papiksi Lomas de Zamoran hiippakuntaan paavi Paavali VI 29. kesäkuuta 1975. Hänet nimitettiin Buenos Airesin arkkihiippakunnan vihkipiispaksi sekä Carpin titulaaripiispaksi 24. tammikuuta 2009, ja piispaksi vihkiminen seurasi 27. maaliskuuta. Pääkonsekraattorina toimi Jorge Mario Bergoglio, jota avustivat Agustín Roberto Radrizzani, Jorge Rubén Lugones ja José María Arancedo.

## Lähteet
Agustín Roberto Radrizzani

**Agustín Roberto Radrizzani** (22. syyskuuta 1944 – 2. syyskuuta 2020) oli argentiinalainen roomalaiskatolinen arkkipiispa. Hän liittyi salesiaaneihin 5. tammikuuta 1968 ja sai pappisvihkimyksensä 25. maaliskuuta 1972. Hänet nimitettiin Neuquénin hiippakunnan johtoon 14. toukokuuta 1991, ja piispaksi vihkiminen seurasi 20. heinäkuuta. Pääkonsekraattorina toimi Argimiro Daniel Moure Piñeiro, jota avustivat Jaime Francisco de Nevares ja Jorge Arturo Meinvielle. Radrizzani asetettiin virkaansa 17. elokuuta.

Radrizzani sai 24. huhtikuuta 2001 nimityksen Lomas de Zamoran piispaksi, jonka virkaan hänet asetettiin 23. kesäkuuta. Hänet nimitettiin 27. joulukuuta 2007 Mercedes-Lujánin arkkipiispaksi.

## Lähteet
Juan Luis Ysern de Arce

**Juan Luis Ysern de Arce** (s. 2. toukokuuta 1930 Valencia) on espanjalaissyntyinen, Chilessä toiminut roomalaiskatolinen piispa. Hänet vihittiin papiksi Granadan arkkihiippakuntaan 29. kesäkuuta 1953.

Ysern de Arce sai 12. huhtikuuta 1972 nimityksen Antofagastan arkkihiippakunnan vihkipiispaksi sekä Guardialfieran titulaaripiispaksi. Hänet konsekroi 7. toukokuuta Eladio Vicuña Aránguiz, jota avustivat Francisco de Borja Valenzuela Ríos ja Carlos González Cruchaga. Hänet asetettiin vihkipiispan virkaan 20. toukokuuta 1972, ja virkaanasettamispäivänä hän sai lisäksi nimityksen Calaman hallitsijaksi.

13. toukokuuta 1974 Ysern de Arce nimitettiin San Carlos de Ancudin piispaksi, jonka virkaan hänet asetettiin 15. kesäkuuta. Hän erosi 2. kesäkuuta 1974 Calaman hallitsijan tehtävistä. Hän jäi eläkkeelle piispan tehtävistä 15. syyskuuta 2005.

## Lähteet
Christopher O’Neill

**Christopher Paul O'Neill** (s. 27. kesäkuuta 1974 Lontoo, Yhdistynyt kuningaskunta) on brittiläissyntyinen, nykyään Yhdysvalloissa asuva ja työskentelevä liikemies. Hän on Ruotsin kuninkaan Kaarle XVI Kustaan ja kuningatar Silvian nuorimman tyttären prinsessa Madeleinen puoliso. Prinsessa Madeleine ja Christopher O’Neill vihittiin Tukholmassa 8. kesäkuuta 2013.

## Varhaiset vuodet
Lontoossa 27. kesäkuuta 1974 syntyneen Christopher O’Neillin vanhemmat ovat yhdysvaltalainen liikemies Paul Cesario O’Neill (k. 2004) ja itävaltalaissyntyinen Eva Maria o.s. Walter (s. 1940). Christopher O’Neillillä on kaksi äidinpuoleista ja kolme isänpuoleista sisarpuolta. Paul Cesario O’Neillin sukujuuret ovat skottilais-englantilais-irlantilais-italialaiset.

Christopher O’Neill kävi lontoolaista yksityistä poikakoulua ja sveitsiläistä sisäoppilaitosta. Hän opiskeli vuodesta 1992 lähtien Bostonin yliopistossa kansainvälisiä suhteita ja palasi valmistuttuaan Britanniaan. Kuuden vuoden kuluttua hän siirtyi työelämästä takaisin opiskelun pariin ja muutti New Yorkiin opiskelemaan  Columbian yliopiston kauppakorkeakouluun. Valmistumisensa jälkeen hän on työskennellyt New Yorkin finanssimaailmassa. O’Neill on sekä Britannian että Yhdysvaltain kaksoiskansalainen. ja uskonnoltaan roomalaiskatolilainen. 

## Avioliitto
Prinsessa Madeleine ja Christopher O’Neill tutustuivat New Yorkissa kesällä 2010 ja kihlautuivat lokakuussa 2012. Heidät vihittiin Tukholman kuninkaanlinnan kirkossa 8. kesäkuuta 2013 noin 500 juhlavieraan läsnä ollessa. Vihkimisen jälkeen oli yksityinen iltajuhla Drottningholmin linnassa.

Kuningas Kaarle XVI Kustaa myönsi O’Neillille häiden alla Pohjantähti-ritarikunnan komentajamerkin. O’Neillin pyynnöstä hänelle ei myönnetty kuninkaallista arvonimeä, koska sen vastaanottamisen edellytyksenä olisi ollut Ruotsin kansalaisuuden ottaminen ja liike-elämässä toimimisesta luopuminen. Prinsessa Madeleine ja O’Neill aikovat jatkossakin asua New Yorkissa. Pariskunta muutti kuitenkin syksyllä 2015 Lontooseen lapsiensa kanssa, ja ovat näin ollen lähempänä Ruotsia. Prinsessa Madeleinen ja O’Neillin esikoinen Leonore Lilian Maria syntyi 20. helmikuuta 2014 New Yorkissa. Toinen lapsi, prinssi Nicolas Paul Gustaf syntyi 15. kesäkuuta 2015 Ruotsissa, ja kolmas, prinsessa Adrienne, 9. maaliskuuta 2018.

Elokuussa 2018 Ruotsin kuninkaallinen hovi ilmoitti, että  perhe muuttaa Floridaan.

## Lähteet
Carlos González Cruchaga

**Carlos González Cruchaga** (8. kesäkuuta 1921 Santiago de Chile – 21. syyskuuta 2008) oli chileläinen roomalaiskatolinen piispa. Hänet vihittiin papiksi Santiago de Chilen arkkihiippakuntaan 23. syyskuuta 1944 ja nimitettiin Talcan hiippakunnan johtoon 4. tammikuuta 1967. Piispaksi vihkiminen seurasi 7. toukokuuta. Pääkonsekraattorina toimi José Manuel Santos Ascarza, jota avustivat Bernardino Piñera Carvallo ja Gabriel Larraín Valdivieso.

González Cruchaga jäi eläkkeelle 12. joulukuuta 1996.

González Cruchaga toimi myös Chilen piispainkonferenssin puheenjohtajana. Hän oli Alberto Hurtadon serkku. Hänellä havaittiin elokuussa 2008 terminaalivaiheen maksasyöpä.

## Lähteet
Paul Nguyên Binh Tinh

**Paul Nguyên Binh Tinh** PSS (30. kesäkuuta 1930 Phát Diệm – 21. marraskuuta 2023 Đà Nẵng) oli vietnamilainen roomalaiskatolinen piispa. Hänet vihittiin papiksi 31. toukokuuta 1960 ja nimitettiin Ðà Nangin hiippakunnan koadjuuttoripiispaksi 10. toukokuuta 2000. Piispaksi vihkiminen seurasi 30. kesäkuuta. Pääkonsekraattorina toimi François Xavier Nguyên Quang Sách, jota avustivat Paul Bùi Van Ðoc ja Pierre Trân Thanh Chung.

Nguyên Binh Tinh jäi eläkkeelle 13. toukokuuta 2006.

## Lähteet
Alejandro Jiménez Lafeble

**Alejandro Jiménez Lafeble** (26. helmikuuta 1936 Talca – 5. tammikuuta 1998) oli chileläinen roomalaiskatolinen piispa. Hänet vihittiin papiksi Talcan hiippakuntaan 28. lokakuuta 1959 ja nimitettiin sen vihkipiispaksi sekä Martanae Tudertinorumin titulaaripiispaksi 21. marraskuuta 1975. Piispaksi vihkiminen seurasi 10. joulukuuta. Pääkonsekraattorina toimi Carlos González Cruchaga, jota avustivat José Manuel Santos Ascarza ja Bernardino Piñera Carvallo.

Jiménez Lafeble sai 12. joulukuuta 1983 nimityksen Valdivian piispaksi, jona hän toimi, kunnes erosi tehtävistään 29. helmikuuta 1996.

## Lähteet
Ignacio Francisco Ducasse Medina

**Ignacio Francisco Ducasse Medina** (s. 8. marraskuuta 1956 Santiago de Chile) on chileläinen roomalaiskatolinen piispa. Hänet vihki papiksi Santiago de Chilen arkkihiippakuntaan Juan Francisco Fresno Larraín 24. maaliskuuta 1984. Hänet nimitettiin Valdivian hiippakunnan johtoon 31. toukokuuta 2002, ja piispaksi vihkiminen seurasi 13. heinäkuuta. Pääkonsekraattorina toimi Francisco Javier Errázuriz Ossa, jota avustivat Cristián Caro Cordero ja Ricardo Ezzati Andrello.

## Lähteet
Suora summa

Jos matematiikassa on annettu pari, joka koostuu kahdesta samantyyppisestä matemaattisesta objektista, niin näille objekteille voidaan usein määritellä **suora summa**, jolloin tuloksena saadaan uusi samantyyppinen objekti.

Esimerkiksi *xy*-taso on kaksiulotteinen vektoriavaruus, joka voidaan ajatella kahden yksiulotteisen vektoriavaruuden eli *x*- ja *y*-akselien suoraksi summaksi. Tällaisessa suorassa summassa avaruudet *x* ja *y* voivat leikata ainoastaan nollavektorin tapauksessa origossa. Koordinaattien mielessä suora summa yhdistää *x*-akselin koordinaatin *(x)* ja *y*-akselin koordinaatin *(y)* koordinaatiksi *(x,y)*, joka sijaitsee *xy*-koordinaatistossa. Tämän esityksen perusteella on selvää, että suora summa on *x*- ja *y*-akseleita vastaavien kahden joukon karteesinen tulo. Tähän esimerkkiin liittyvä matemaattinen rakenne on vektorien yhteenlasku: (x_1,y_1) + (x_2,y_2) = (x_1+x_2, y_1 + y_2).

Muita esimerkkejä suorista summista ovat Abelin ryhmien suora summa, modulien suora summa, renkaiden suora summa, matriisien suora summa ja topologisten avaruuksien suora summa.

Kun *A* ja *B* ovat kaksi matemaattista objektia, niin niiden suoraa summaa merkitään A\oplus B. Kun on annettu perhe objekteja *A<sub>i</sub>*, joiden indeksit *i* ∈ *I* indeksijoukossa *I*, niin näiden suora summa voidaan kirjoittaa muodossa \textstyle A=\bigoplus_{i\in I}A_i.

Suoraan summaan liittyvä käsite on suora tulo, joka on joskus sama asia kuin suora summa, mutta joskus se voi olla aivan erilainen.
Harmaaraitahaukka

**Harmaaraitahaukka** (*Buteo nitidus*) on haukkojen heimon Buteo-sukuun kuuluva lintu. Aiemmin se liitettiin sukuun *Asturina* sen ainoana lajina. Sitä tavataan Amerikan mantereella Argentiinassa, Belizessa, Boliviassa, Brasiliassa, Kolumbiassa, Costa Ricassa, Ecuadorissa, El Salvadorissa, Ranskan Guianassa, Guatemalassa, Guyanassa, Hondurasissa, Meksikossa, Nicaraguassa, Panamassa, Paraguayssa, Perussa, Surinamessa, Trinidad ja Tobagossa, Yhdysvalloissa ja Venezuelassa.

Sen elinpiiriä ovat subtrooppiset ja trooppiset alavat kuivat ja kosteat metsät sekä savannit, satunnaisesti jopa 1300 metrin korkeudessa.

Ne ovat muuttolintuja Yhdysvaltojen eteläosissa, jonne ne saapuvat pesimään ja muuttavat talvikaudeksi etelämmäksi.

## Ulkonäkö
Harmaaraitahaukka on keskikokoinen metsissä elävä lintu. Sen siivet ovat lyhyemmät ja pyrstö pitempi kuin yleensä muilla saman suvun linnuilla. Aikuisen linnun selkä on siniharmaa, ohutjuovainen, ja alapuolelta se on valkoinen. Pyrstö on musta, ja siinä on kaksi kolme raitaa, perä on valkoinen. Nuoren linnun selkä on tummanruskea, ja alapuoli on kellanruskearaitainen, pyrstö ruskeanharmaa, ja siinä on 5-9 kapeaa mustaa juovaa. Silmäjuova on tummanruskea. Sekä aikuisella, että nuorella linnulla on nokka harmaa tai musta, iiris ruskea ja vahanahka ja koivet keltaiset. Koiraat ovat naaraita pienempiä.

## Nimi
*Asturina nitida* ja *Asturina plagiata* (Sibley and Monroe 1990, 1993) yhdistetty nitidukseksi AOU:n (1998) mukaan ja siirretty sukuun *Buteo* AOU:n (2006) mukaan. Nimi *Buteo nitidus* noudattaa Davidin ja Gosselinin ratkaisua (2002a).

## Lähteet
The Weight of Your Love

**The Weight of Your Love** on brittiläisen alternative rock -yhtye Editorsin neljäs studioalbumi. Se julkaistiin PIAS Recordings -levymerkillä 28. kesäkuuta 2013. Albumin ensimmäinen single ”A Ton of Love” julkaistiin toukokuussa 2013. Albumi debytoi Suomen virallisen listan sijalla 43.

The Weight of Your Love on Editorsin ensimmäinen studioalbumi ilman alkuperäiskitaristi Chris Urbanowiczia, joka erosi yhtyeestä huhtikuussa 2012. Levyllä uusina Editors-soittajina ovat mukana Justin Lockey ja Elliott Williams.

## Kappaleet
# 
# 
# 
# 
# 
# 
# 
# 
# 
# 
# 

### Deluxe-version bonuskappaleet
# 
# 
# 
# 
# 

## Arvostelut
* Metacritic: 55/100
* Allmusic: 
* Nuorgam: 73/100
* Rolling Stone: 
* Soundi: 

## Lähteet
Gleb Uspenski

**Gleb Ivanovitš Uspenski** (, 25. lokakuuta 1843 Tula –  6. huhtikuuta 1902 Pietari) oli venäläinen kirjailija.

Gleb Uspenski syntyi virkamiesperheeseen. Hän opiskeli Pietarin ja Moskovan yliopistoissa, mutta ei varojen puutteen takia suorittanut loppututkintoa.

Uspenskin ensimmäiset teokset ilmestyivät vuonna 1862. Hänen kirjoituksiaan julkaistiin *[[Russkoje slovo]]* ja * [[Sovremennik]]* -lehdissä, ja vuonna 1868 hänestä tuli yksi *[[Otetšestvennyje zapiski]]n* toimittajista. Kertomus- ja kuvauskokoelmissaan kuten *Nravy Rasterjajevoi ulitsy* (”Rasterjajevajakadun tapoja”, 1866) ja *Razorenje* (”Perikato”, 1869–1871) Uspenski kuvasi työläisten, porvariston ja aatelittoman sivistyneistön elämää.

1870-luvulla Uspenski matkusteli ulkomailla ja tutustui narodnikkien edustajiin herättäen epäilyksiä viranomaisissa. Tuotannossaan hän keskittyi kuvaamaan kriittisesti maaseudun elämää maaorjien vapauttamisen jälkeen. Tämän ajan kertomus- ja kuvauskokoelmia ovat *Novyje vremena, novyje zaboty* (”Uusi aika, uudet huolet”), *Iz derevenskogo dnevnika* (”Maaseudun päiväkirjasta”, 1877–1880), *Krestjanin i krestjanski trud* (”Talonpoika ja talonpojan työ”, 1880), *Vlast zemli* (”Maan valta”, 1882) ja *Koi pro tšto* (”Yhtä ja toista, 1886–1887). Venäläisen sivistyneistön henkisistä pyrinnöistä kertovat kokoelmat *Bez opredeljonnyh zanjati* (”Vailla vakituista ammattia”, 1881) ja *Volei-nevolei* (”Vastoin tahtoaan”, 1884). Myöhäisvaiheen kansankuvauksia ovat *Živyje tsifry* (”Elävät luvut, 1888) ja *Pojezdki k pereselentsam* (”Matkoja siirtolaisten luo”, 1888–1889). 1890-luvun alussa Uspenski sairastui henkisesti ja joutui luopumaan kirjoittamisesta.

Uspenskin tyyliltään realistinen tuotanto on luonteeltaan kantaa ottavaa ja taiteellisesti ansiokasta. Häntä on pidetty yhtenä merkittävimmistä venäläisistä kirjailijoista. Tšudovon lähellä, jossa Uspenski asui vuodesta 1880 lähtien, on hänelle omistettu museo.

## Suomennettu tuotanto
* Shekki-kirja (Knižka čekov), suom. L. Helo, antologiassa: *[[Venäläistä klassillista kirjallisuutta]]*, toimittanut Urho Ruhanen. Leningrad: Kirja 1934

## Lähteet

## Aiheesta muualla
* Gleb Uspenskin teoksia Lib.ru-sivustolla
Armando José María Rossi

**Armando José María Rossi** (s. 14. huhtikuuta 1945 Buenos Aires) on argentiinalainen roomalaiskatolinen piispa. Hänet vihittiin dominikaanien papiksi 20. joulukuuta 1970 ja nimitettiin Concepciónin hiippakunnan koadjuuttoripiispaksi 14. marraskuuta 2000. Piispaksi vihkiminen seurasi 22. joulukuuta. Pääkonsekraattorina toimi Mario Antonio Cargnello, jota avustivat Bernardo Enrique Witte ja Jorge Rubén Lugones.

Rossista tuli 28. heinäkuuta 2001 Concepciónin piispa.

## Lähteet
François Xavier Nguyên Quang Sách

**François Xavier Nguyên Quang Sách** (25. toukokuuta 1925 An Ngãi – 7. heinäkuuta 2013) oli vietnamilainen roomalaiskatolinen piispa. Hänet vihittiin papiksi 9. elokuuta 1956 ja nimitettiin Ðà Nangin hiippakunnan koadjuuttoripiispaksi sekä Elephantaris in Proconsularin titulaaripiispaksi 6. kesäkuuta 1975. Hänet konsekroi Pierre Marie Pham-Ngoc-Chi. 

Nguyên Quang Sáchista tuli 21. tammikuuta 1988 Ðà Nangin piispa, jona hän toimi, kunnes jäi eläkkeelle 6. marraskuuta 2000.

## Lähteet
Diltiatseemi

**Diltiatseemi** on sydämen sykettä hidastava kalsiumkanavan salpaaja. Sitä voidaan käyttää sepelvaltimotaudissa, jos potilas ei siedä beetasalpaajaa. Sitä käytetään myös hypertension eli kohonneen verenpaineen hoidossa. Sillä voidaan myös hidastaa eteisvärinässä kammiovastetta. Annostus tulee säätää yksilöllisesti. Keskimääräinen tarvittava annos on 180–240&nbsp;mg päivässä jaettuna 2 osa-annokseen.

## Vaikutusmekanismi
Diltiatseemi on bentsotiatsepiinijohdos, joka salpaa tehokkaasti sileän lihaksen ja sydänlihaksen solujen ns. hitaita kalsiumkanavia (L-kanavat). Diltiatseemi vähentää sekä valtimoiden että hiussuonten vastusta.

## Haitta ja yhteisvaikutukset
Diltiatseemi aiheuttaa sykkeen hidastumista tai nopeutumista ja joskus eteiskammiokatkoksia. Myös päänsärkyä ja nilkkojen turvotusta esiintyy. Lisäksi saattaa esiintyä punoitusta ja pahoinvointia, ummetusta tai närästystä. Allergiset oireet, vaskuliitti ja hepatiitti ovat hyvin harvinaisia sivuvaikutuksia. Diltiatseemi voi alussa heikentää kykyä käyttää koneita tai ajaa autoa. Raskauden aikana diltiatseemi voi aiheuttaa haittaa sikiölle eikä sitä suositella raskaana oleville.

Diltiatseemi saattaa estää sytokromi CYP3A4-entsyymin välityksellä metaboloituvien lääkeaineiden metaboliaa. Tällaisten lääkeaineiden pitoisuus voi kohota. Diltiatseemi metaboloituu pääosin sytokromi CYP 3A4-entsyymin välityksellä. Diltiatseemin ja voimakkaamman CYP3A4:n estäjän yhteiskäytössä diltiatseemin pitoisuus voi kasvaa jonkin verran.

## Yliannostus

Yliannostus voi olla vaarallinen ja oireena esiintyy muun muassa bradykardiaa ja hypotensiota. Sydänfilmiä täytyy seurata ja atropiini, glukagoni, introopit ja vasopressorit sekä kalsiumglukonaatti-infuusio voivat olla tarpeen.

## Lähteet

## Aiheesta muualla
*PubChem: Diltiazem 
*Human Metabolome Database (HMDB): Diltiazem
*DrugBank: Diltiazem 
*Kyoto Encyclopedia of Genes and Genomes (KEGG): Diltiazem 
*ChemBlink: Diltiazem
Fernando Natalio Chomalí Garib

**Fernando Natalio Chomalí Garib** (s. 10. maaliskuuta 1957 Santiago de Chile) on chileläinen roomalaiskatolinen arkkipiispa. Hänet vihki papiksi Santiago de Chilen arkkihiippakuntaan Carlos Oviedo Cavada 6. huhtikuuta 1991. Hänet nimitettiin Santiago de Chilen vihkipiispaksi sekä Noban titulaaripiispaksi 6. huhtikuuta 2006, ja piispaksi vihkiminen seurasi 3. kesäkuuta. Pääkonsekraattorina toimi Aldo Cavalli, jota avustivat Ricardo Ezzati Andrello ja Cristián Contreras Villarroel. 

Chomalí Garib sai 20. huhtikuuta 2011 nimityksen Concepciónin (Santissima Concezionen) arkkipiispaksi, jonka virkaan hänet asetettiin 28. toukokuuta.

## Lähteet
Valko-Venäjän kansallinen teknillinen yliopisto

**Valko-Venäjän kansallinen teknillinen yliopisto** (, ) on teknillinen yliopisto Valko-Venäjän pääkaupungissa Minskissä. 

Yliopiston päärakennus sijaitsee kantakaupungin koillisosassa praspekt Nezaležnastsin varrella. Teknillisen yliopiston keskustakampus kirjastoineen jatkuu päärakennuksen luoteispuolella. Yliopiston itäinen kampus sijaitsee praspekt Nezaležnastsin ja Minskin kehätien (M9) risteyksen lähellä Minskin itäosissa.

Joulukuussa 1920 tehdyllä päätöksellä ja kehittämistoimilla aiempi Minskin polytekninen koulu muutettiin **Valko-Venäjän valtiolliseksi polytekniseksi instituutiksi**. Tätä pidetään nykyisen Valko-Venäjän kansallisen teknillisen yliopiston perustamisajankohtana. Oppilaitoksessa oli aluksi viisi tiedekuntaa, joissa 50 hengen opettajakunta opetti ensimmäisenä lukuvuonna runsasta 300 opiskelijaa ja sataa valmistavan kurssin opiskelijaa. Opettajakunta ja opiskelijamäärä kasvoi myöhemmin.

Vuonna 1991 instituutti muutettiin **Valko-Venäjän valtiolliseksi polytekniseksi akatemiaksi**. Vuonna 2002 yliopisto sai nykynimensä. Nykyään teknillisessä yliopistossa annetaan opetusta 17 tiedekunnassa.


Kuva:BNTU.JPG|Valko-Venäjän kansallisen teknisen yliopiston päärakennuksen pilareita.
Kuva:BNTU2.JPG|Teknillisen yliopiston rakennuksia Minskin kantakaupungissa.
| Arkkitehtuurin tiedekunnan rakennus teknisen yliopiston itäisellä kampuksella Minskin kehätien lähellä.

## Lähteet

## Aiheesta muualla

* Ranking web of Universities: Belarus  (webometrics.info)
* Ranking web of Universities: Belarusian National Technical University  (webometrics.info)
Kultapäämaina

**Kultapäämaina** (*Ampeliceps coronatus*) on kottaraisten heimoon kuuluva varpuslintu.

## Levinneisyys
Kultapäämainaa tavataan laajalla alueella Aasian kaakkoisosissa. Lajin on raportoitu olevan harvinainen tai paikallisesti yleinen, ja sen kannankehitys on laskeva. Se on kuitenkin luokiteltu elinvoimaiseksi, koska vähenemisen ei uskota vielä vaarantavan sitä, ja koska sen levinneisyysalue on niin laaja.

## Lähteet
Helttakottarainen

**Helttakottarainen** (*Creatophora cinerea*) on kottaraisten heimoon kuuluva varpuslintu.

## Levinneisyys
Helttakottaraista tavataan hyvin laajalla alueella Afrikan etelä- ja itäosissa. Lajin on kuvattu olevan yleinen tai runsaslukuinen, ja se on luokiteltu elinvoimaiseksi.

## Lähteet
Réunioninkottarainen

**Réunioninkottarainen** (*Fregilupus varius*) on sukupuuttoon kuollut, kottaraisten heimoon kuulunut varpuslintu.

Lajia tavattiin kotoperäisenä Réunionin saarella. Se oli ilmeisesti yleinen vielä 1830-luvulla, mutta kuoli sukupuuttoon 1850-luvun aikana. Häviämisen syitä ei tiedetä tarkkaan, mutta mahdollisia syitä olivat taudit ja ihmisten aiheuttama häirintä sekä metsästys.

## Lähteet
Necropsar rodericanus

***Necropsar rodericanus*** on sukupuuttoon kuollut, kottaraisten heimoon kuulunut varpuslintu. Aiemmin sillä on ollut käytössä suomenkielinen nimi rodriguesinkottarainen, joka on kuitenkin poistettu BirdLifen listalta, eikä siten ole enää käytössä.

*Necropsar rodericanusta* tavattiin kotoperäisenä Rodriguesin saarella ja viimeisin havainto siitä tehtiin vuonna 1726. Lajin häviämisen syytä ei tiedetä tarkkaan, mutta siihen on varmasti vaikuttanut metsästys, elinympäristöjen tuhoutuminen ja vieraslajinisäkkäiden aiheuttama saalistus.

## Lähteet
Jeff Kinney

**Jeff Kinney** (s. 19. helmikuuta 1971) on yhdysvaltalainen sarjakuvantekijä, joka on luonut Neropatin päiväkirja -nimisen kirjasarjan.

Kinney syntyi ja kasvoi Fort Washingtonissa Marylandissa. Hän pääsi Marylandin yliopistoon College Parkiin 1990-luvulla.

Collegessa hän teki sanomalehtisarjakuvaa *Igdoof*, joka ilmestyi kampuksen sanomalehdessä The Diamondback. Kinney valmistui collegesta vuonna 1993. Hän suunnitteli uraa sanomalehtisarjakuvien parissa, mutta teki töitä sanomalehtien taittamisen, ohjelmistokehityksen ja web-suunnittelun parissa. Hän jatkoi kuitenkin samalla sarjakuvien tekemistä ja niistä materiaaleista syntyi myöhemmin Neropatin päiväkirja.

Kinney on naimisissa ja hänellä on kaksi poikaa.

## Lähteet
Fakultatiivisesti anaerobinen organismi

**Fakultatiivisesti anaerobinen organismi** tuottaa ATP:ta aerobisella soluhengityksellä mutta kykenee myös tuottamaan energiaa käymisreaktiolla, jos happea ei ole saatavilla.
## Katso myös

*Soluhengitys
*Anaerobinen eliö

## Lähteet

## Aiheesta muualla
NOS

**NOS** voi viitata muun muassa seuraaviin:

* NOS, ”New old stock”
* Nederlandse Omroep Stichting, Alankomaiden yleisradioyhtiö
* Network operating system
* NOS, Fascenen lentokentän IATA-koodi
Poptropica

**Poptropica** on Jeff Kinney Groupin kehittämä ja Family Education Networkin julkaisema oppimispeli, joka on suunnattu 7–15-vuotiaille lapsille. Pelissä seikkaillaan maassa, jossa on paljon saaria. Saarissa on erilaisia tehtäviä, joita pitää suorittaa. Pelissä ohjaat suikelopäistä hahmoa jota voit muokata aloittaessasi peliä. Pelissä voi myös käydä ns "common roomissa", jossa voit tavata muita pelaaija.
Mateet

**Mateet** (Lotidae) on turskakalojen lahkoon kuuluva heimo, jonka lajeja tavataan pääasiassa Atlantista.

## Lajit, anatomia ja levinneisyys
Mateiden taksonomisesta asemasta ja siihen kuuluvien lajien määrästä ei ole yksimielisyyttä. *Fishes of the World* -teos (2016) luokittelee mateet turskien alaheimoksi ja jakaa sen 3 sukuun ja 5 lajiin. FishBase puolestaan yhdistää Lotinae- ja Gaidropsarinae-alaheimot laajemmaksi mateiden heimoksi (Lotidae), jossa on 6 sukua ja 22 lajia. Ensin mainitun jaon mukaisilla mateilla on yksi 1&ndash;2 selkäevää ja yksi peräevä. Leuan alla on viiksisäie.

Suurin osa madelajeista on mereisiä, kuten molva (*Molva molva*), keila (*Brosme brosme*) ja neliviiksimade (*Enchelyopus cimbrius*). Niitä tavataan Pohjois-Atlantista, Välimeri ja Pohjoinen jäämeri mukaan luettuna. Ainoastaan Euraasiassa ja Pohjois-Amerikassa tavattava made (*Lota lota*) elää makeissa vesissä.

## Lähteet
New Century Global Center

**New Century Global Center** () on Kiinan Chengdussa sijaitseva monitoimirakennus, joka avattiin yleisölle 28. kesäkuuta 2013. Sen pituus on 500 metriä, leveys 400 metriä ja korkeus 100 metriä. Rakennuksen tilojen kokonaispinta-ala on 1,7 miljoonaa neliömetriä. Kiinalaisten viranomaisten mukaan kyseessä on maailman suurin vapaasti seisova rakennus.

New Century Global Center sisältää muun muassa ostoskeskuksia, liiketiloja, elokuvateattereita, hotelleja sekä perheille suunnattuja virkistysmahdollisuuksia.

## Lähteet
Museum of Consciousness

**Museum of Consciousness** on brittiläisen psybient-yhtye Shponglen viides studioalbumi, joka julkaistiin 29. heinäkuuta 2013.

## Kappaleet
#
#
#
#
#
#
#

## Arvostelut
* Pinpointmusic.com: 

## Lähteet

## Aiheesta muualla
* Yhtyeen virallinen sivusto 
* ''Museum of Consciousness'' discogs.com -sivustolla
Swordquest

**Swordquest** on pelisarja, joka julkaistiin Atari 2600 -pelikonsolille. Swordquest -pelisarjaan kuuluivat Earthworld, Fireworld ja Waterworld-pelit. Pelisarjassa piti olla neljäskin osa, Airworld.
## Kilpailu

Atari piti kilpailun, jossa pelattiin Swordquest -pelejä ja yritettiin löytää vihjeitä, jotka lähetettiin sitten Atarille. Kilpailua ei kuitenkaan pidetty loppuun, koska Atari ostettiin.

## Swordquest-pelit

### Earthworld
Earthworld oli ensimmäinen Swordquest-peli.

### Fireworld
Fireworld oli toinen Swordquest-peli

### Waterworld
Waterworld oli kolmas ja viimeinen Swordquest-peli. Palkintoa ei saanut kukaan, koska Atarin ostettiin, kun Swordquest-kilpailu oli käynnissä. Tämä tekee Waterworldin todella harvinaiseksi peliksi.
Ricardo Ezzati Andrello

**Ricardo Ezzati Andrello** (s. 7. tammikuuta 1942 Campiglia dei Berici) on italialaissyntyinen chileläinen roomalaiskatolinen arkkipiispa ja kardinaali. Hän liittyi salesiaaneihin 30. joulukuuta 1966 ja sai pappisvihkimyksensä 18. maaliskuuta 1970. Hänet nimitettiin Valdivian hiippakunnan johtoon 28. kesäkuuta 1996, ja piispaksi vihkiminen seurasi 8. syyskuuta. Pääkonsekraattorina toimi Carlos Oviedo Cavada, jota avustivat Sergio Otoniel Contreras Navia ja Francisco Javier Errázuriz Ossa.

Ezzati Andrello sai 10. heinäkuuta 2001 nimityksen Santiago de Chilen arkkihiippakunnan vihkipiispaksi ja La Imperialin titulaaripiispaksi. 27. joulukuuta 2006 hänet nimitettiin Concepciónin (Santissima Concezionen) ja 15. joulukuuta 2010 Santiago de Chilen arkkipiispaksi. Vuonna 2014 hänet ylennettiin kardinaaliksi.

## Lähteet

## Aiheesta muualla
Héctor Eduardo Vargas Bastidas

**Héctor Eduardo Vargas Bastidas** (29. joulukuuta 1951 Valdivia – 7. maaliskuuta 2022) oli chileläinen roomalaiskatolinen piispa. Hän liittyi salesiaaneihin vuonna 1978 ja sai pappisvihkimyksensä saman vuoden heinäkuun 15. päivänä. Hänet nimitettiin Arican hiippakunnan johtoon 25. marraskuuta 2003, ja piispaksi vihkiminen seurasi 4. tammikuuta 2004. Pääkonsekraattorina toimi Francisco Javier Errázuriz Ossa, jota avustivat Patricio Infante Alfonso ja Ricardo Ezzati Andrello.

Vargas Bastidas sai 14. toukokuuta 2013 nimityksen Temucon piispaksi.

## Lähteet
Francisco Javier Stegmeier Schmidlin

**Francisco Javier Stegmeier Schmidlin** (s. 19. toukokuuta 1962 Los Ángeles) on chileläinen roomalaiskatolinen piispa. Hänet vihittiin papiksi Los Ángelesin hiippakuntaan 3. joulukuuta 1988 ja nimitettiin Villarrican hiippakunnan johtoon 7. helmikuuta 2009. Piispaksi vihkiminen seurasi 19. huhtikuuta. Pääkonsekraattorina toimi Giuseppe Pinto, jota avustivat Felipe Bacarreza Rodríguez ja Sixto José Parzinger Foidl.

## Lähteet
Miguel Caviedes Medina

**Miguel Caviedes Medina** (30. tammikuuta 1930 Coltauco – 26. joulukuuta 2025) oli chileläinen roomalaiskatolinen piispa. Hänet vihki papiksi Rancaguan hiippakuntaan Eduardo Larraín Córdovez 18. syyskuuta 1954. Hänet nimitettiin Osornon hiippakunnan johtoon 8. marraskuuta 1982, ja piispaksi vihkiminen seurasi 19. joulukuuta. Pääkonsekraattorina toimi Alejandro Durán Moreira, jota avustivat Orozimbo Fuenzalida y Fuenzalida ja Alberto Jara Franzoy. Caviedes Medina asetettiin virkaansa 2. tammikuuta 1983.

Caviedes Medina sai 19. helmikuuta 1994 nimityksen Los Ángelesin piispaksi, jonka virkaan hänet asetettiin 18. maaliskuuta. Hän jäi eläkkeelle 7. tammikuuta 2006.

## Lähteet
Giuseppe Pinto

**Giuseppe Pinto** (s. 26. toukokuuta 1952 Noci) on italialainen roomalaiskatolinen arkkipiispa ja Pyhän istuimen diplomaatti. Hänet vihittiin papiksi 1. huhtikuuta 1978. Hänet nimitettiin Pandosian titulaariarkkipiispaksi sekä apostoliseksi nuntiukseksi Senegaliin ja apostoliseksi delegaatiksi Mauritaniaan 4. joulukuuta 2001. Piispaksi konsekroinnin suoritti 6. tammikuuta 2002 paavi Johannes Paavali II, jota avustivat Leonardo Sandri ja Robert Sarah.

5. helmikuuta 2002 Pinto sai lisäksi nimityksen nuntiukseksi Kap Verdelle ja Maliin, 5. maaliskuuta vielä Guinea-Bissauhun. Hänet siirrettiin 6. joulukuuta 2007 nuntiukseksi Chileen ja 10. toukokuuta 2011 Filippiineille.

## Lähteet
Sixto José Parzinger Foidl

**Sixto José Parzinger Foidl** (21. joulukuuta 1931 St. Johann in Tirol – 25. helmikuuta 2023) oli Chilessä toiminut itävaltalainen roomalaiskatolinen piispa. Hänet vihittiin kapusiinien papiksi 29. kesäkuuta 1960 ja nimitettiin Araucanían apostoliseksi vikaariksi sekä Gaguarin titulaaripiispaksi 17. joulukuuta 1977. Hänet asetettiin apostolisen vikaarin virkaan 5. helmikuuta 1978, ja piispaksi konsekroinnin suoritti 5. maaliskuuta Agnelo Rossi, jota avustivat Sergio Otoniel Contreras Navia ja Francisco Maximiano Valdés Subercaseaux.

19. marraskuuta 2001 Araucanían apostolisesta vikariaatista tuli Villarrican hiippakunta, ja Parzinger Foidl sai nimityksen sen piispaksi. Hän jäi eläkkeelle 7. helmikuuta 2009.

## Lähteet
Michael Korda

**Michael Korda** (s. 8. lokakuuta 1933 Lontoo) on brittiläinen kirjailija. Hän toimi myös Simon & Schuster -yhtiön kustannusjohtaja.

## Elämä
### Varhaiset vuodet
Korda syntyi Lontoossa Britanniassa. Hänen äitinsä oli näyttelijä Gertrude Musgrove ja isänsä taiteilija ja elokuvien tuotantosuunnittelija Vincent Korda. Korda on unkarilaissyntyisen elokuva-alalla vaikuttaneen Sir Alexander Kordan ja Zoltan Kordan veljenpoika. Korda kasvoi Englannissa, mutta sai osan opetuksestaan Ranskassa, missä hänen isänsä työskenteli elokuvaohjaaja Marcel Pagnolin kanssa. Hän kävi yksityistä Institut Le Roseyn koulua Sveitsissä ja luki historiaa Magdalen Collegessa, Oxfordissa. Korda palveli Kuninkaallisissa ilmavoimissa.

### Yksityiselämä
Korda meni naimisiin Carolyn Keesen kanssa vuonna 1958 ja sai tämän kanssa lapsen, Chris Kordan, joka toimi myöhemmin kiistanalaisen Church of Euthanasia -yhdistyksen johdossa. Korda meni myöhemmin naimisiin entisen mallin Margaret Mogfordin kanssa.

### Ura
Korda muutti nuorena New Yorkiin ja työskenteli yhdysvaltalaisen näytelmäkirjailijan Sidney Kingsleyn taustatutkimusapulaisena. 1958 hän meni töihin kirjoja julkaisevaan Simon & Schuster -kirjankustantamoon apulaistoimittajaksi. Myöhemmin Kordasta tuli yhtiön toimitusjohtaja. Hän julkaisi tunnettujen kirjailijoiden henkilöiden, kuten William L. Shirerin, Will ja Ariel Durantin, Richard Nixonin ja Ronald Reaganin, teoksia. Korda työskenteli yhtiölle yli 40 vuotta ja oli merkittävä henkilö kirjamaailmassa.

Syksyllä 1994 hänellä diagnosoitiin eturauhasen syöpä, jota hän käsitteli myöhemmin teoksessaan *Man to Man* (1997). Korda on myös julkaissut lukuisia muita teoksia.

## Suomennetut teokset
* *Lumottua elämää* (*Charmed lives*), suom. Aarne J. Tervaskari, Helsinki: Librum 1982
* *Queenie - tie tähtiin* (*Queenie*), suom. Aarne T. K. Lahtinen, Helsinki: Otava 1985
* *Maallinen onni* (*The Fortune*), suom. Aarne T. K. Lahtinen, Helsinki: Otava 1990
* *Kaiken kätkee esirippu* (*Curtain*), suom. Kaarina Ripatti, Helsinki: Otava 1992
* *Kuolemattomat* (*The immortals*) suom. Kristiina Rikman, Helsinki: Otava 1993
* *Mitään salaamatta : miten selviytyä eturauhassyövästä* (*Man to man: surviving prostate cancer*), suomentanut Osmo Saarinen, Helsinki: Art House 1999

## Lähteet
Selim Ahmed

**Selim Ahmed** (tunnetaan myös **Dahoum**, n. 1897–1916) oli syyrialainen arabipoika, joka tunnetaan ystävyydestään brittiläisen T. E. Lawrencen kanssa. Dahoum työskenteli Lawrencen kanssa Karkemišin arkeologisilla kaivauksilla ennen ensimmäistä maailmansotaa. Dahoum kuoli pilkkukuumeeseen 1916.

T. E. Lawrencen ensimmäisen maailmansodan jälkeen kirjoittaman teoksen *[[Seven Pillars of Wisdom]]* alussa esiintyvän runon omistuskirjoitus "S.A." on herättänyt spekulaatioita mahdollisen henkilön identiteetistä. Esimerkiksi Michael Korda pitää kirjassaan *Hero: The Life and Legend of Lawrence of Arabia* kontekstin perusteella itsestään selvänä, että lyhenne viittaa Dahoumiin.

## Lähteet
* 

### Viitteet
Rita Atria

**Rita Atria** (4. syyskuuta 1974 Partanna, Sisilia, Italia – 26. heinäkuuta 1992 Rooma, Italia) oli todistaja suuressa mafiatutkimuksessa Sisiliassa. Hän teki itsemurhan vuonna 1992, viikko sen jälkeen kun mafia oli murhannut Paolo Borsellinon, jonka kanssa hän oli työskennellyt. Elokuvaohjaaja Marco Amenta on tehnyt tapauksesta dokumenttielokuvan *Diario di una siciliana ribelle* (2002) ja draamaelokuvan *[[Sisilialainen tyttö]]* (*La siciliana ribelle*, 2008).

## Lähteet
Carlito J. Cenzon

**Carlito Joaquin Cenzon** CICM (25. tammikuuta 1939 Baguio – 26. kesäkuuta 2019) oli filippiiniläinen roomalaiskatolinen piispa. Hänet vihittiin papiksi 9. heinäkuuta 1965 ja nimitettiin Tabukin apostoliseksi vikaariksi sekä Scebatianan titulaaripiispaksi 6. heinäkuuta 1992. Piispaksi vihkiminen seurasi 25. marraskuuta. Pääkonsekraattorina toimi Gian Vincenzo Moreni, jota avustivat Diosdado Aenlle Talamayan ja Ernesto Antolin Salgado.  

Cenzon sai 25. tammikuuta 2002 nimityksen Baguion apostoliseksi vikaariksi, ja Baguion tultua hiippakunnaksi hänet nimitettiin sen piispaksi 10. heinäkuuta 2004.

## Lähteet
Gonzalo Ramiro del Castillo Crespo

**Gonzalo Ramiro del Castillo Crespo** (20. syyskuuta 1936 La Paz – 14. tammikuuta 2019 Cochabamba) oli bolivialainen roomalaiskatolinen piispa. Hänet vihittiin paljasjalkaisten karmeliittojen papiksi 21. syyskuuta 1964 ja nimitettiin La Pazin arkkihiippakunnan vihkipiispaksi sekä Themisoniumin titulaaripiispaksi 3. marraskuuta 1983. Piispaksi vihkiminen seurasi 7. tammikuuta 1984. Pääkonsekraattorina toimi Jorge Manrique Hurtado, jota avustivat José Armando Gutiérrez Granier ja Adhemar Esquivel Kohenque. 

Del Castillo Crespo sai 14. huhtikuuta 2000 nimityksen Bolivian sotilaspiispaksi, jona hän toimi, kunnes jäi eläkkeelle 4. huhtikuuta 2012.

## Lähteet
Jorge Manrique Hurtado

**Jorge Manrique Hurtado** (19. huhtikuuta 1911 La Paz – 15. heinäkuuta 1995) oli bolivialainen roomalaiskatolinen arkkipiispa. Hänet vihittiin papiksi La Paziin 23. syyskuuta 1939 ja nimitettiin sen vihkipiispaksi sekä Hadrumetumin titulaaripiispaksi 23. helmikuuta 1952. Piispaksi vihkiminen seurasi 4. toukokuuta. Pääkonsekraattorina toimi Sergio Pignedoli, jota avustivat Abel Isidoro Antezana y Rojas ja Berthold Bühl. 

Manrique Hurtado sai 28. heinäkuuta 1956 nimityksen Oruron piispaksi ja 27. heinäkuuta 1967 La Pazin arkkipiispaksi. Hän osallistui Vatikaanin toiseen kirkolliskokoukseen. Hän jäi eläkkeelle 24. helmikuuta 1987.

## Lähteet
Ernesto Antolin Salgado

**Ernesto Antolin Salgado** (s. 22. marraskuuta 1936 Santa Lucia) on filippiiniläinen roomalaiskatolinen arkkipiispa. Hänet vihittiin papiksi Nueva Segovian arkkihiippakuntaan 23. joulukuuta 1961 ja nimitettiin Mountain Provincesin (myöhemmin Baguio) apostoliseksi koadjuuttorivikaariksi sekä Burunin titulaaripiispaksi 17. lokakuuta 1986. Piispaksi vihkiminen seurasi 15. tammikuuta 1987. Pääkonsekraattorina toimi Bruno Torpigliani, jota avustivat Emiliano Kulhi Madangeng ja Orlando Beltran Quevedo.

18. joulukuuta 1987 Salgadosta tuli Mountain Provincesin apostolinen vikaari. Hän sai 7. joulukuuta 2000 nimityksen Laoagin piispaksi ja 12. helmikuuta 2005 Nueva Segovian arkkipiispaksi.

## Lähteet
Ivo Scapolo

**Ivo Scapolo** (s. 24. heinäkuuta 1953 Terrassa) on italialainen roomalaiskatolinen arkkipiispa ja Pyhän istuimen diplomaatti. Hänet vihittiin papiksi Padovan hiippakuntaan 4. kesäkuuta 1978 ja nimitettiin Thagasten titulaariarkkipiispaksi sekä apostoliseksi nuntiukseksi Boliviaan 26. maaliskuuta 2002. Piispaksi vihkiminen seurasi 12. toukokuuta. Pääkonsekraattorina toimi Angelo Sodano, jota avustivat Antonio Mattiazzo ja Oscar Rizzato.

Scapolo sai 17. tammikuuta 2008 nimityksen nuntiukseksi Ruandaan ja 15. heinäkuuta 2011 Chileen.

## Lähteet
Braulio Sáez Garcia

**Braulio Sáez Garcia** (s. 23. maaliskuuta 1942 Quintanaloranco) on Boliviassa toimiva espanjalainen roomalaiskatolinen piispa. Hänestä tuli paljasjalkainen karmeliitta 28. maaliskuuta 1966, ja hän sai pappisvihkimyksensä 25. maaliskuuta 1968. Hänet nimitettiin Oruron hiippakunnan vihkipiispaksi ja Tacapaen titulaaripiispaksi 18. helmikuuta 1987. Piispaksi konsekroinnin suoritti 13. toukokuuta Julio Terrazas Sandoval, jota avustivat Gonzalo Ramiro del Castillo Crespo ja Gonzalo López Marañon. 

Sáez Garcia sai 7. marraskuuta 1991 nimityksen Oruron piispaksi. Hän erosi tehtävistään 11. syyskuuta 2003, jolloin hänet nimitettiin Santa Cruz de la Sierran vihkipiispaksi ja Rhasuksen titulaaripiispaksi.

## Lähteet
Oscar Omar Aparicio Céspedes

**Oscar Omar Aparicio Céspedes** (s. 26. syyskuuta 1959 La Paz) on bolivialainen roomalaiskatolinen piispa. Hänet vihittiin papiksi La Pazin arkkihiippakuntaan 29. marraskuuta 1987 ja nimitettiin sen vihkipiispaksi sekä Citiumin titulaaripiispaksi 29. toukokuuta 2002. Piispaksi vihkiminen seurasi 25. heinäkuuta. Pääkonsekraattorina toimi Edmundo Luis Flavio Abastoflor Montero, jota avustivat Ivo Scapolo ja Gonzalo Ramiro del Castillo Crespo.

Aparicio Céspedes sai 4. huhtikuuta 2012 nimityksen Bolivian sotilaspiispaksi.

## Lähteet
Luis Mariano Montemayor

**Luis Mariano Montemayor** (s. 16. maaliskuuta 1956 Buenos Aires) on argentiinalainen roomalaiskatolinen arkkipiispa ja Pyhän istuimen diplomaatti. Hänet vihki papiksi Buenos Airesin arkkihiippakuntaan Juan Carlos Aramburu 15. marraskuuta 1985. Hänet nimitettiin Illicin titulaariarkkipiispaksi sekä apostoliseksi nuntiukseksi Senegaliin ja Kap Verdelle 19. kesäkuuta 2008. Lisäksi hän sai samalla nimityksen apostoliseksi delegaatiksi Mauritaniaan. Montemayorin konsekroi 6. elokuuta Dominique François Joseph Mamberti, jota avustivat Jorge Mario Bergoglio ja Eduardo Maria Taussig.

Aiempien nimitystensä lisäksi Montemayor sai 17. syyskuuta 2008 vielä nimityksen nuntiukseksi Guinea-Bissauhun. Nuntiukseksi hänet nimitettiin vuonna 2015 myös Kongon demokraattiseen tasavaltaan, 2018 Kolumbiaan ja 2023 Irlantiin.

## Lähteet
José Lampra Cà

**José Lampra Cà** (s. 5. tammikuuta 1964) on guineabissaulainen roomalaiskatolinen piispa. Hänet vihki papiksi Bissaun hiippakuntaan Settimio Arturo Ferrazzetta 27. joulukuuta 1997. Hänet nimitettiin Bissaun vihkipiispaksi sekä Leptiminuksen titulaaripiispaksi 13. toukokuuta 2011, ja piispaksi vihkiminen seurasi 12. marraskuuta. Pääkonsekraattorina toimi José Câmnate na Bissign, jota avustivat Carlos Pedro Zilli ja Luis Mariano Montemayor.

## Lähteet
Eduardo Larraín Córdovez

**Eduardo Larraín Córdovez** (7. toukokuuta 1890 San Bernardo – 20. lokakuuta 1970) oli chileläinen roomalaiskatolinen piispa. Hänet vihittiin papiksi Santiago de Chilen arkkihiippakuntaan 4. toukokuuta 1913 ja nimitettiin Rancaguan hiippakunnan johtoon 9. heinäkuuta 1938. Piispaksi vihkiminen seurasi 21. syyskuuta. Pääkonsekraattorina toimi Rafael Lira Infante, jota avustivat Alfredo Silva Santiago ja Manuel Larraín Errazuriz. 

Larraín Córdovez osallistui Vatikaanin toiseen kirkolliskokoukseen. Hän jäi eläkkeelle 2. helmikuuta 1970 ja sai samana päivänä nimityksen Vegesela in Numidian titulaaripiispaksi.

## Lähteet
Peltosauramo

**Peltosauramo** (*Anthemis arvensis*) on lähinnä Euroopasta tavattava, miedosti ryydintuoksuinen mykerökukkainen ruohokasvi. Se kasvaa yleensä 20–50&nbsp;cm korkeaksi, ja koko kasvi on lyhyt- ja pehmeäkarvainen. Sen tyypillisimpiä kasvupaikkoja ovat pellot, heinänurmet ja kesannot.

## Ulkonäkö ja koko

Yksivuotinen peltosauramo kasvaa yleensä 20–50&nbsp;cm korkeaksi. Koko kasvi on lyhyt- ja pehmeäkarvainen sekä tyvestä lähtien haarova. Lehdet ovat varressa kierteisesti. Lehtilapa on kapealiuskainen ja tavallisesti kaksi kertaa pariliuskainen. Liuskat ovat kapeita ja otakärkisiä. Isohkot kukkamykeröt ovat yksittäin haarojen kärjessä, ja ne ovat pitkäperäisiä ja noin 2–4&nbsp;cm leveitä. Mykerön kehto on puolipallomainen. Useammassa rivissä olevat kehtosuomut ovat kapeita, kalvolaitaisia, pyöreäkärkisiä ja karvaisia. Kekomainen mykeröpohjus on kokonaan suomuinen. Pohjussuomut ovat suikeita, vähitellen odaksi kapenevia ja lähes ehytlaitaisia. Valkoisten, emikukkia olevien laitakukkien kielen leveys on 2,5–5&nbsp;mm. Keltaiset kehräkukat ovat kaksineuvoisia ja torvimaisia. Suomessa peltosauramo kukkii kesä-syyskuussa. Pähkylä on liereä, ja siinä on tavallisesti 10 sileää harjua. Pähkylä on haiveneton.

Peltosauramo muistuttaa suuresti toista sauramolajia, haisusauramoa (*A. cotula*). Se on kuitenkin tätä karvaisempi ja lehtien liuskat ovat leveämpiä. Myös lajien kukat eroavat hieman toisistaan.

## Levinneisyys
Peltosauramon levinneisyysalue kattaa koko Euroopan, mutta on satunnainen Irlannissa, Skotlannissa, Islannissa, Fennoskandian keski- ja pohjoisosissa ja Ukrainan itäosissa. Venäjällä lajia tavataan vain maan länsiosissa. Euroopan ulkopuolella peltosauramo on varsin satunnainen laji. Sitä tavataan paikoitellen Turkissa, Lähi-idässä, Koillis-Kiinassa, Pohjois-Afrikassa, Uudessa-Seelannissa ja Australiassa. Pohjois-Amerikassa se on tulokaslaji, jota tavataan mantereen itä- ja länsirannikoilta.

Suomessa peltosauramo on maan etelä- ja keskiosissa muinaistulokas, pohjoisempana uustulokas. Lajia on tavattu erityisesti Pori–Jyväskylä–Lappeenranta-linjan eteläpuolelta. Pohjoisempaa havainnot lajista ovat harvinaisempia, mutta sitä on tavattu aina Keski-Lapista saakka. Peltosauramo on Suomessa suuresti harvinaistunut. Suuri osa lajista tehdyistä havainnoista onkin 1900-luvun keskivaiheilta tai vanhempia.

## Elinympäristö
Peltosauramolle tyypillisiä kasvupaikkoja ovat pellot, heinänurmet ja kesannot. Toisinaan sitä saattaa kasvaa myös ratapihoilla ja muilla joutomailla.

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* *Ålands flora*. Toim. Hæggström, Carl-Adam & Hæggström, Eeva. Toinen laajennettu painos. Espoo 2010.

### Viitteet

## Aiheesta muualla
*Kasviatlas 2022: Peltosauramon levinneisyys Suomessa.
*Pinkka, Lajintuntemuksen oppimisympäristö: Peltosauramo (''Anthemis arvensis'')
*Luontoportti: Peltosauramo (''Anthemis arvensis'')
*ITIS: ''Anthemis arvensis'' 
*United States Department of Agriculture (USDA): ''Anthemis arvensis''
Jorge Herbas Balderrama

**Jorge Herbas Balderrama** (s. 1. kesäkuuta 1963 Mizque) on bolivialainen roomalaiskatolinen piispa. Hän liittyi fransiskaaneihin 3. helmikuuta 1986 ja sai pappisvihkimyksensä 27. joulukuuta 1990. Hänet nimitettiin Aiquilen alueprelatuurin koadjuuttoriprelaatiksi 29. joulukuuta 2006, ja piispaksi vihkiminen seurasi 24. maaliskuuta 2007. Pääkonsekraattorina toimi Julio Terrazas Sandoval, jota avustivat Ivo Scapolo ja Adalberto Arturo Rosat.

Herbas Balderramasta tuli 25. maaliskuuta 2009 Aiquilen prelaatti.

## Lähteet
Adalberto Arturo Rosat

**Adalberto Arturo Rosat** (22. tammikuuta 1934 Cles – 31. tammikuuta 2015) oli Boliviassa toiminut italialainen roomalaiskatolinen piispa. Hän kuului fransiskaaneihin. Hänet vihittiin papiksi 13. heinäkuuta 1958 ja nimitettiin Aiquilen alueprelatuurin johtoon 22. marraskuuta 1986. Piispaksi vihkiminen seurasi 1. helmikuuta 1987. Pääkonsekraattorina toimi Santos Abril y Castelló, jota avustivat Gennaro Maria Prata Vuolo ja Jacinto Eccher.

Rosat jäi eläkkeelle 25. maaliskuuta 2009.

## Lähteet
Francisco Focardi Mazzocchi

**Francisco Focardi Mazzocchi** (9. helmikuuta 1949 Rignano sull'Arno – 11. tammikuuta 2022 Santa Cruz) oli Boliviassa toiminut italialainen roomalaiskatolinen piispa. Hän liittyi fransiskaaneihin 8. joulukuuta 1972 ja sai pappisvihkimyksensä 18. toukokuuta 1975. Hänet nimitettiin El Beni o Benin vihkipiispaksi sekä Cenculianan titulaaripiispaksi 6. kesäkuuta 2007, ja piispaksi vihkiminen seurasi 2. syyskuuta. Pääkonsekraattorina toimi Julio Terrazas Sandoval, jota avustivat Ivo Scapolo ja Julio María Elías Montoya.

Focardi Mazzocchi sai 15. heinäkuuta 2009 nimityksen Camirin apostoliseksi vikaariksi.

## Lähteet
Uuno Raatikainen

**Uuno Raatikainen** (4. joulukuuta 1900 Viitasaari – 3. maaliskuuta 1999 Helsinki) oli suomalainen osuuskauppa- ja raittiusmies sekä SDP:n kansanedustaja vuosina 1936–1948. Hänet valittiin kansanedustajaksi Vaasan läänin itäisestä vaalipiiristä.

Uuno Raatikaisen vanhemmat olivat mäkitupalainen Uuno Julius Raatikainen ja tämän vaimo Hilma o.s. Jämsén. Raatikainen kävi kaksi vuotta kansakoulua ja Työväen Akatemian kansankorkeakoulukurssin vuonna 1928. Hän oli ansiotyössä metsä- ja uittotöissä 12-vuotiaasta alkaen. Vuosina 1924–1926 hän oli metsätyönjohtajana ja vuodesta 1928 Viitasaaren osuuskaupan myymälänhoitajana, ensin Viitasaaren Löytänällä, sitten Pihtiputaalla. Eduskuntakautensa jälkeen Raatikainen oli ensin Kansan raittiusavun toiminnanjohtajana 1948–1950 ja sitten Sosiaali- ja terveysministeriössä kunnallisen raittiuslautakuntatyön tarkastajana eläkkeelle siirtymiseensä asti, vuoteen 1967. Vuosina 1971–1981 Uuno Raatikainen oli Eläkkeensaajien keskusliiton puheenjohtajana. Hänellä oli runsaasti luottamustehtäviä raittiusjärjestöissä. Raatikainen oli Viitasaaren kunnanvaltuuston jäsen 1924–1931, sen puheenjohtaja 1929–1931, ja Pihtiputaan kunnanvaltuuston jäsen 1934–1936 ja 1952–1955.

Uuno Raatikainen oli vuodesta 1931 naimisissa Saima Kumpulaisen (1907–1981) kanssa. Heidän poikansa Mikko Raatikainen (1932–1995) oli Jyväskylän yliopiston biologian professori, ja tyttärensä Raija Lehtinen (1946–) Helsingin yliopiston suomen kielen lehtori.

## Lähteet

## Aiheesta muualla
*
* Uuno Raatikainen, Mikko Raatikainen: Jämsänmäeltä Arkadianmäelle. Omakustanne 1985 (98  s.)
Settimio Arturo Ferrazzetta

**Settimio Arturo Ferrazzetta** (8. joulukuuta 1924 Selva di Progno – 27. tammikuuta 1999) oli Guinea-Bissaussa toiminut italialainen roomalaiskatolinen piispa. Hänet vihittiin fransiskaanien papiksi 1. heinäkuuta 1951 ja nimitettiin Bissaun hiippakunnan johtoon 21. maaliskuuta 1977. Piispaksi vihkiminen seurasi 19. kesäkuuta. Pääkonsekraattorina toimi Luigi Barbarito, jota avustivat Augustin Sagna ja Pierre Sagna.

Ferrazzetta kuoli 74-vuotiaana virassa.

## Lähteet
Harmaaloistolepinkäinen

**Harmaaloistolepinkäinen** (*Chlorophoneus bocagei*) on afrikanlepinkäisten heimoon kuuluva varpuslintu.

## Levinneisyys
Harmaaloistolepinkäistä tavataan Kamerunissa, Keski-Afrikan tasavallassa, Kongossa, Kongon demokraattisessa tasavallassa, Päiväntasaajan Guineassa, Gabonissa, Keniassa ja Ugandassa. Laji on luokiteltu elinvoimaiseksi.

## Lähteet
Julio María Elías Montoya

**Julio María Elías Montoya** (s. 7. helmikuuta 1945 Medina del Pomar) on Boliviassa toimiva espanjalainen roomalaiskatolinen piispa. Hän liittyi fransiskaaneihin 1. syyskuuta 1960 ja sai pappisvihkimyksensä 14. heinäkuuta 1968. Hänet nimitettiin El Beni o Benin apostoliseksi vikaariksi sekä Cumaen titulaaripiispaksi 17. marraskuuta 1986, ja piispaksi vihkiminen seurasi 25. maaliskuuta 1987. Pääkonsekraattorina toimi Santos Abril y Castelló, jota avustivat Carlos Anasagasti Zulueta ja Manuel Eguiguren Galarraga.

## Lähteet
Carlos Pedro Zilli

**Carlos Pedro Zilli** (7. lokakuuta 1954 Santa Cruz do Rio Pardo – 31. maaliskuuta 2021) oli brasilialainen roomalaiskatolinen piispa. Hänet vihittiin papiksi 5. tammikuuta 1985. Hänet nimitettiin Bafatán hiippakunnan johtajaksi Guinea-Bissauhun 13. maaliskuuta 2001, ja piispaksi vihkiminen seurasi 30. kesäkuuta. Pääkonsekraattorina toimi Albano Bortoletto Cavallin, jota avustivat José Câmnate na Bissign ja Giuliano Frigeni.

## Lähteet
Giuliano Frigeni

**Giuliano Frigeni** PIME (s. 1. heinäkuuta 1947 Bergamo) on Brasiliassa toimiva italialainen roomalaiskatolinen piispa. Hänet vihittiin papiksi 10. toukokuuta 1975 ja nimitettiin Parintinsin hiippakunnan johtoon 20. tammikuuta 1999. Piispaksi vihkiminen seurasi 19. maaliskuuta. Pääkonsekraattorina toimi Alfio Rapisarda, jota avustivat Luiz Soares Vieira ja Filippo Santoro.

## Lähteet
Kyyneleet

**Kyyneleet** tarkoittaa seuraavia asioita:

*Kyyneleet, Cheekin kappale
*Kyyneleet, Fredin kappale
*Kyyneleet, Kirkan kappale
*Kyyneleet, Tiktakin kappale